open-index/open-wikipedia-markdown huggingface dataset:
Alie Vorster

duimnael|regs|200px|Tant Alie Vorster.

duimnael|regs|250px|Tant Alie en haar man se grafsteen op Potchefstroom.

**Alida B. Vorster** (bekend as **tant Alie**, gebore Coetzee, 14 Januarie 1859  – 8 Junie 1950) was ’n baanbreker in die Gereformeerde Kerke in Suid-Afrika. 

Sy was maar 'n paar weke oud toe die Gereformeerde Kerk op 10 Februarie 1859 onder die seringboom op Rustenburg gestig word. As tienjarige het sy haar ouers na die eerste sinodesitting, op Potchefstroom in 1869, vergesel. In dieselfde jaar het sy ook die openingsplegtigheid van die Teologiese Skool Burgersdorp bygewoon. 

As jongmeisie het sy 10 jaar lank in die distrikte Middelburg, Hofmeyr en Steynsburg skoolgehou. Ná haar huwelik met Casper J.H. Vorster (7 Junie 1857 – 14 Julie 1935) het sy op Steynsburg nog 18 jaar katkisasie-onderrig gegee en jong mense vir die belydenis van die geloof opgelei. 

## Bron 
*  Die Gereformeerde Vroueblad. 1959. *Die Gereformeerde vrou 1859-1959*. Potchefstroom: Potchefstroom Herald.
C.F. Albertyn

**Christiaan Fick Albertyn** (*1909, Porterville - †2 Februarie 1999, Stellenbosch) skryf fiksie onder die naam **Jan Fick**. Bo en behalwe vir sy werk as uitgewer en skrywer, was Albertyn ook die hoofbestuurder van Nasionale Pers. Albertyn is ook getroud met die Afrikaanse kinder- en jeugskrywer Anna S. du Raan.

## Lewe en werk 
Christiaan Fick Albertyn is in 1909 op Porterville gebore. Hy studeer aan die Universiteit van Stellenbosch, waar hy in 1929 ’n B.A.-graad verwerf. Deur deeltydse studie behaal hy later ’n M.A.-graad in Filosofie deur die Universiteit van Suid-Afrika. In 1935 behaal hy die Ph.D.-graad aan die Universiteit van Stellenbosch met ’n proefskrif oor *Jeugmisdaad: ’n sosiologiese studie, met spesiale ondersoek na die verskynsel in die Skiereiland*, wat later gepubliseer word. Hy tree in 1930 in diens van die Nasionale Pers as redaksielid van *Die Burger* ==
* 1938 *Jeugmisdaad: ’n sosiologiese studie, met spesiale ondersoek na die verskynsel in die Skiereiland*·
* 1956 Afrikaanse Kinderensiklopedie
* 1962 *Kinders van die wêreld* (redakteur)
* 1978 Ensiklopedie van die Wêreld
* 1979 *Die eerste eeu van die N.G. Gemeente Porterville*

## Sien ook 
Vir verdere biografiese inligting verwys na:
* Jan Fick
* Anna S. du Raan
* Anna S. Albertyn

## Verwysings
Johann de Jager

**Johann de Jager** (*25 November 1938, Bethal –) is ’n Afrikaanse digter. Hy is getroud met die skrywer Lien Roux-de Jager.

## Lewe en werk 
### Herkoms en opleiding 
Johannes Jurgens de Jager is op 25 November 1938 op Bethal gebore en word groot op Morgenzon. In 1957 matrikuleer hy aan die Hoër Landbouskool Tweespruit in die Vrystaat. Daarna gaan hy na die Vlootgimnasium vir militêre opleiding, waarna hy ’n ruk boer en dan na die stad verhuis. 

Hy voltooi in 1993 die B.A. Honneurs-graad in Skeppende Skryfwerk aan die Departement Afrikaans van die Universiteit van Pretoria. Hy voltooi ook ander skryfslypskole, soos die ATKV skryfskool by die Potchefstroomse Universiteit vir Christelike Hoër Onderwys onder leiding van professor Hans du Plessis. Aan die Pretoria Tegniese Kollege voltooi hy die kursus in Beeldhou. 

### Bydrae tot Afrikaans 
Sedert 1990 gee hy die literêre nuusbrief *Komsat* uit en later publiseer hy ook die elektroniese nuusbriewe *Velletjie* en *Tjokkervelletjies*. 

In samewerking met bekende kultuurorganisasies organiseer hy ook verskeie digterskompetisies. 

Hy is die uitgewer van talle publikasies, insluitende digbundels, ’n eeufeesbundel vir ’n welsynsorganisasie en hy is betrokke by die produksie van ’n *Opvoedkunde Woordeboek* in ses dele. 

### Persoonlike lewe 
In 1996 trou hy met die skryfster Lien Roux-de Jager.

## Skryfwerk 
### Digkuns 
Sy eerste publikasie is in 1965 in die Belgiese tydskrif *Yang Kahier* en daarna ook in verskeie ander koerante en tydskrifte in België. 

In 1972 word van sy gedigte opgeneem in die versamelbundel *Yang 100 Dichters* en een van sy gedigte word bekroon met Gedicht van de Week in die bylae van ses dagblaaie. 

Sy gedigte en kortkuns word in *Tydskrif vir letterkunde*, *Literator*, Contrast en ander publikasies opgeneem, asook in verskeie versamelbundels soos *Mooiste Afrikaanse liefdesgedigte*, *As die son kom oogknip*, *Vrede sluiten is wegen openen* en *Gebede vir die landskap*.

### Bundels 
In 1992 debuteer hy met die bundel *Tandem* waarin sy gedigte saam met die van Lieb Sauermann gepubliseer word. Die bundel word in vier afdelings verdeel, met elke digter wat gedigte bydra tot elke afdeling. Die eerste afdeling is liefdesgedigte onder die titel *Eros*; *Milieu en mens* is verse oor die omgewing en samelewing, met enkele gestalteverse; *Interpolêr* is aktuele verse oor tydgenootlike Suid-Afrika met *Ikabod* toekomsverse. 

### Ander skryfwerk 
Vir die tydskrif *Kakkerlak* skryf hy verskeie resensies en van sy verhale verskyn op LitNet.

## Publikasies 
## Bronnelys 
### Internet 
* LitNet: http://www.litnet.co.za/author/johann-de-jager/
* Springbokboeke: http://www.springbokboeke.co.za/html/skrywers.html#D

### Ongepubliseerde dokumente 
* De Jager, Johann Lewenskets Nasionale Afrikaanse Letterkundige Museum en Navorsingsentrum (NALN) Bloemfontein
Ilse de Korte

**Ilse de Korte** is ’n Afrikaanse skrywer.

## Lewe en werk 
Ilse Carla de Korte (gebore Groenewald) in 1994 aan Pinelands High School gematrikuleer. Die volgende jaar het sy drama en tale aan die Universiteit van Kaapstad begin studeer, waar sy haar Ph.D.-graad oor mite en ideologie in 2005 verwerf het. Vir hierdie graad het sy ook navorsing in Nederland gedoen. Van Januarie 2007 tot Desember 2010 was sy ’n dosent aan die Universiteit van Suid-Afrika. Sy het Bon Mot-taaldienste in 2010 gestig, waar sy redigeer- en skryfwerk vir kliënte gedoen het en korporatiewe kommunikasie-klasse aangebied het. In Februarie 2012 is sy aangestel as ontwikkelingsredakteur by Oxford University Press. Sy het ook klas gegee aan die Adam Miskiewicz-universiteit in Pole en die AFDA-filmskool. By die Universiteit van Kaapstad was sy sedert Februarie 2014 betrokke as konsultant by die Skryfsentrum.

## Skryfwerk 
Sy debuteer met die chick lit-roman “*Die jaar toe Emma begin kook het*”. Ná ’n fiasko met hoenderpasteie by ’n troue word Emma in Hermanus as die hoofsjef van die restaurant Chantilly aangestel. Hier moet sy saam met ’n diverse spannetjie verskeie krisisse die hoof bied, van ’n rioolstelsel wat oorloop tot rotte in die meel, om nie van die moeilike kliënte te praat nie. Die restauranteienaar is Greg, wat van Frankryk opdaag en vir Emma selfs meer probleme gee. De Korte verwerk ook die Kama Sutra in Afrikaans as “*Afrikamasutra*”. Vir hierdie werk ontvang sy die Hiddingh-Currie-toekenning vir akademiese uitnemendheid.

## Publikasies 
## Bronnelys 
### Internet 
* Bookslive: http://bookslive.co.za/blog/2015/02/05/afrikamasutra-by-ilse-de-korte-receives-the-2014-hiddingh-currie-award-for-academic-excellence/
* LinkedIn: https://www.linkedin.com/in/ilse-de-korte-7421a8a5
* NB-Uitgewers: http://www.nb.co.za/Authors/8557

## Verwysings
P.J.J. Badenhorst

**P.J.J. Badenhorst** (*17 Augustus 1930, Victoria-Wes –) is 'n Afrikaanse skryfster van liefdesromans onder die skuilnaam Melanie Boshoff.

##  Lewe en werk 
Paulina Johanna Jacoba Badenhorst is op 17 Augustus 1930 op Victoria-Wes gebore, waar sy groot word en haar skoolopleiding ontvang. Na standerd agt verlaat sy die skool. Die gesin verhuis later na Suidwes-Afrika (tans Namibië), waar sy op 22 Junie 1950 met Petrus Johannes Badenhorst trou. Die egpaar het drie kinders, twee seuns (Urban en Gerhard) en ’n dogter (Jenny). Haar man is ’n statistikus in diens van die Suid-Afrikaanse Spoorweë. Vir die eerste veertien jaar van haar getroude lewe bly hulle in Windhoek, waarna haar man verplaas word na Durban en later na Johannesburg, voordat hulle weer terugkeer na Windhoek. Deur deeltydse studie behaal sy in 1967 haar B.A.-graad met Afrikaans-Nederlands en Sielkunde as hoofvakke aan die Universiteit van Suid-Afrika. Vanaf 1970 is sy sekretaresse van die Windhoekse Skouvereniging. Dit is vir vier maande van die jaar voltyds en vir die res van die jaar deeltyds, wat haar genoegsaam tyd gun vir haar skryfwerk.

## Skryfwerk 
In 1954 verskyn haar eerste kortverhaal in die tydskrif *Sarie Marais*. Dit is die eerste van baie en sy skryf ook vervolgverhale vir tydskrifte, wat almal later in boekvorm verskyn. Die eerste van hierdie vervolgverhale is “*Pasadena op die hoogtes*”, wat in *Sarie Marais* gepubliseer is.. In “*Vir altyd die sonpad*” (1976) draai Bess de Villiers se lewe rondom haar enigste seun Tobie. Hy sterf onverwags in ’n motorongeluk, waarna sy gekonfronteer word met feite waarvan sy nooit bewus was nie. “*Die eerste uur na middernag*” is ’n spanningsverhaal. Christine word in ’n spioenasieweb ingetrek en terselfdertyd word pynlike herinneringe uit haar verlede weer opgediep. Sy en Ben Rheeder het destyds ’n buite-egtelike seuntjie gehad en alles wat nou met haar gebeur het een of ander verband met hierdie gebeurtenis. Louise moet in “*Oulap se rooi*” (2009) by haar dogter inbly en sommer huishoudster en kinderoppasser ook wees. Wanneer die wewenaar Dirk Nienaber op die toneel verskyn, moet sy belangrike besluite neem. “*Wieke van die daeraad*” (2009) is die rykmansdogter Louise Schoeman se verhaal. Sy beland as verpleegster op ’n sendingstasie in Malawi nadat sy weens verydelde liefde en agterdog wegvlug van haar verlede. Wanneer sy die hoof van die hospitaal ontmoet, besef sy egter dat sy nooit hier in die bos as sy assistent en teatersuster sal kan aanbly nie.

## Publikasies 
## Bronnelys 
### Boeke 
* Kannemeyer, J.C. “Geskiedenis van die Afrikaanse literatuur 2” Academica, Pretoria, Kaapstad en Johannesburg
* Eerste uitgawe Eerste druk 1983

### Tydskrifte en koerante 
* Kotze, Carol “Die suksesverhaal van skryfster Melanie Boshoff” “Die Republikein” 21 September 1979

### Internet 
* Esaach: http://www.esaach.org.za/index.php?title=Boshoff,_Melanie
* Worldcat: http://www.worldcat.org/identities/lccn-n78-42819/

### Ongepubliseerde dokumente 
* Boshoff, Melanie Lewenskets Nasionale Afrikaanse Letterkundige Museum en Navorsingsentrum (NALN)  Bloemfontein

### Ander verwysings
Okkert Bosman

**Okkert Bosman** is ’n skuilnaam van **E.J.M. Fraser** (*1902, McGregor Robertson - † 11 September 1971, Uitenhage).

Fraser vorm deel van 'n groep skryfsters wat teen die helfte van die vorige eeu onder manlike of neutrale name te skryf. Ander voorbeelde sluit in Marius Gie en Rudolph Meiring (skuilnaam van Debra Mocke, later Debra Sauer) en J van Elders. Behalwe vir die skuilnaam Okkert Bosman, publiseer Fraser ook onder die skuilnaam P.J. Rademeyer.

## Skryfwerk 
As Okkert Bosman publiseer sy *Tamboer van die dood* (1948)

## Publikasies 
* *Tamboer van die dood* (1948)

## Sien ook 
Vir volledige biografiese inligting verwys na:
* E.J.M. Fraser

## Verwysings
Marianne de Jong

**Marianne de Jong** was senior lektor in Literatuurteorie aan die Universiteit van Suid-Afrika.

## Lewe en werk 
Marianne de Jong het aan die Universiteit van Stellenbosch, die Universiteit van Konstanz en die Goethe-universiteit in Duitsland studeer. Sy was lank as senior lektrise in algemene literatuurwetenskap aan die Universiteit van Suid-Afrika (Unisa) verbonde. Haar spesialisstudievelde is resepsieteorie, poststrukturalistiese teorieë, feminisme en verwante rigtings en die werk van J.M. Coetzee. Ná haar aftrede by Unisa het sy vryskutskrywer en navorser geword. Sy het bekend geword as feminis en vegter vir vroueregte. Sy woon in Melville, Johannesburg.

## Skryfwerk 
Sy skryf die verslag oor '' 'n Ander Afrikaanse letterkunde*, ’n publikasie van die Raad vir Geesteswetenskaplike Navorsing, waarin Marxistiese en sosiaalgerigte teksopvattinge in Afrikaans ondersoek word. Vir die destydse tydskrif *Die Suid-Afrikaan* en ander kleiner literêre tydskrifte soos *Stet* lewer sy satiriese werke. Haar kortverhaal *Die opsigter* word deur Johann de Lange in die versamelbundel *Soort soek soort* opgeneem en deur Rachelle Greeff in die versamelbundel *Lyfspel/Bodyplay*. In laasgenoemde bundel verskyn ook *Ter wille van Alfred''.

## Publikasies 
## Bronnelys 
* Esaach: http://www.esaach.org.za/index.php?title=De_Jong,_Marianne
* LitNet: http://www.litnet.co.za/author/marianne-de-jong/
Nadia de Kock

**Nadia de Kock** is ’n Afrikaanse skrywer.

## Lewe en werk 
Nadia de Kock is in Kaapstad gebore. Sy matrikuleer in Pretoria en studeer dan verder aan die Universiteite van Stellenbosch en Suid-Afrika. Haar enigste dogter woon in Skotland. Sy is ’n IT-spesialis in Johannesburg, werk van 2000 by Standard Bank en vanaf 2010 by Eerste Nasionale Bank.

##  Skryfwerk 
Van haar kortverhale is in tydskrifte soos Rooi Rose en Vrouekeur gepubliseer en in 2008 waag sy haar hand aan die debuutroman “*Sabina’s*”, wat tweede geplaas word in die liefdesverhaalwedstryd uitgeskryf deur Leserskring en Tafelberg-Uitgewers. “*Heildronk op ’n gypsyromp*” is ’n chick-lit verhaal oor Mieke le Roux wie se uitgewery dreig om bankrot te speel, met haar grootste teenstander wat haar skrywers afvry.

Ander kortverhale is saam met dié van Annemari Coetser, Trisa Hugo en Anél Heydenrych in die bundel “*Viersprong*” gepubliseer.

## Publikasies 
## Bronnelys 
### Tydskrifte en koerante 
* Victor, Madri “Chick-lit: méér as net ’n ‘girly’-omslag” “Rapport” 3 April 2011
*Van Heerden, Danielle. "Wolkversamelaar." Vrouekeur, 2019

### Internet 
* LitNet: http://www.litnet.co.za/author/nadia-de-kock/
* NB-Uitgewers: http://www.nb.co.za/authors/7720 

### Resensies  
# Nel, Ronel. 2009. Heildronk op 'n gypsyromp. https://www.tapatalk.com/groups/leeskring/heildronk-op-n-gypsyromp-deur-nadia-de-kock-t2990453.html
# Hambidge, Joan. 2019. Die wolkversamelaars.  http://joanhambidge.blogspot.com/2019/09/resensie-nadia-de-kock-die.html
#Roux, JB. 2019. Die wolkversamelaars. "Subtiele, boeiende boek" . https://www.netwerk24.com/Vermaak/Boeke/subtiele-boeiende-verhaal-20190922  h
P.B. de Ville

**P.B. de Ville** (Paarl, 5 September 1858 – 2 November 1896) was 'n lid van die Genootskap van Regte Afrikaners en het 'n aktiewe rol gespeel in die bevordering van Afrikaans in die Paarl in die negentiende eeu.

## Lewe en werk 
Pieter Bernardus de Ville (ook bekend as Piet Wakkermuis) is op 5 September 1858 in die Paarl gebore. Sy ouers was Jan Daniel de Ville en Johanna Petronella van Blerk. Hy was 'n welvarende rytuigmaker wat die taalstryd veral gedien het deur geldelike skenkings. Saam met Gideon Malherbe was hy een van die oprigters van die Noorder-Paarl gemeente, waar hy vir baie jare as ouderling gedien het. Hy rig die dubbelverdiepinggebou op die hoek van Hoof- en Lady Greystraat op, waar die drukkersfirma D.F. du Toit en Kie gehuisves was. Na die verplasing van die Patriotkantoor na Hoofstraat (langs die tronk) brand hierdie gebou af. Hy was getroud met Christina Adriana Francina van der Spuy en uit die huwelik is sewe kinders, vier dogters en drie seuns, gebore.

Hy begin sy wamakermaatskappy (Berg Rivier Werken) in 1879, en in 1888 word hierdie maatskappy as die grootste van sy soort in Suid-Afrika beskryf deur Die Patriot. Teen hierdie tyd was hy ook direkteur van Paarl Bank. Hy verkoop sy maatskappy in 1894 aan J.P. Retief en begin 'n ander maatskappy in 1896. Op 2 November 1896 is hy in die Paarl oorlede.

## Bronnelys 
### Tydskrifte en koerante 
* Nienaber, P.J.: "Helde van ons taal". "Die Taalgenoot". Augustus 1975

### Ander verwysings
Dewald Brink

**Dewald Brink** is ’n skuilnaam van **Hint Hyman** (*16 November 1912, Machadodorp – †20 Julie 1998, Bloemfontein.) Hyman was ’n joernalis en skrywer en ook hoof van Republikeinse Pers.

Behalwe vir die skuilnaam Dewald Brink, skryf hy ook onder die skuilnaam Anton Gewers.

## Skryfwerk 
As Dewald Brink publiseer hy verskeie ontspanningslektuur romans. Saam met Braam le Roux skryf hy boeke in die *Woeste Laeveld*-reeks. Al die verhale in hierdie reeks speel af in die omgewing van Barberton in die destydse Oos-Transvaal tydens die goudstormloop tydperk van 1885–1887. Johan Grimbeek is die held in *Vlam van die Laeveld*, *Poort van trane* en *Vonnis van die berge*, terwyl Len van Staden die held is in *Spore in die dou*, *Beminde verraaier* en *Geen vergiffenis*.

Hy publiseer ook twee romans saam met Len Anthony.

## Publikasies 
## Sien ook 
* Vir volledige biografiese inligting verwys na: Hint Hyman
* Len Anthony
* Braam le Roux

## Verwysings
Cornelius de Jong

duimnael|Cornelius de Jong
**Cornelius de Jong van Rodenburgh** (7 Junie 1762, Oudewater – 11 Februarie 1838) was ’n Nederlandse seekaptein in die agtiende en negentiende eeu wat sy reise in ’n aantal boeke beskryf het, ook sy vele reise na die Kaap die Goeie Hoop. deur die Engelse vlootmagte by die Reede van Texel verower word ná oorgawe deur Story. De Jong word na Engeland weggevoer, maar vrygelaat en keer terug huis toe, waar sy aandeel aan die oorgawe aan Engeland aan ’n geregtelike ondersoek onderwerp word. Hy is oortuig daarvan dat hy ten alle opsigte eerbaar opgetree het, maar word nogtans skuldig bevind aan oneerbare gedrag en gevonnis om in Voorschoten in huisarres aangehou te word totdat vrede gesluit is. Daarna het hy as balling die land verlaat aangesien hy nie meer as geskik beskou is om die land te dien nie. Na die vredesluiting van Amiens tussen Frankryk en Engeland in 1802 woon hy dus te Kleef en vanaf 1810 by Vught naby ‘sHertogenbosch. Hierdie tyd van ballingskap gebruik hy om sy herinneringe aan sy reise en die talle wedervaringe wat hy daartydens gehad het, te boek te stel. In 1809 word hy verkies tot lid van die Maatschappij der Nederlandse Letterkunde te Leiden, ’n eerbetoning wat hy dankbaar ontvang. Na die herstel van Nederlandse onafhanklikheid in 1813 word hy in ere in sy amp herstel en word die vonnis teen hom nietig verklaar. Hy word deur koning Willem I as Schout-bij-Nacht  aangestel en ontvang ook van die koning die benoeming tot Ridder van die Orde van die Nederlandse Leeu. Vanaf 1817 woon hy in ‘s-Gravenhage, waar hy op 11 Februarie 1838 oorlede is.

## Skryfwerk 
Vir die Suid-Afrikaanse geskiedenis en letterkunde is hy van belang vir sy detail verslaggewing van sy reise van en na die Kaap, en sy weergawe van sy verblyf en dié van sy kinders aan die Kaap. Hy beskryf onder andere die politiese en maatskaplik-sosiale toestande van hierdie tyd, asook belangrike figure wat in hierdie tyd aan die Kaap funksioneer.

## Publikasies 
## Bronnelys 
### Tydskrifte en koerante 
* Siegenbeek, M. *Levensbericht van Cornelius de Jong van Rodenburgh.* Jaarboek van die Maatschappij der Nederlandse Letterkunde, 1838.

### Internet 
* Digitale bibliotheek voor Nederlandse letteren: Cornelius de Jong van Rodenburgh · dbnl
* Geni

## Notas 
## Verwysings
Boulcus

**Boulcus van Vindonissa** of *Bubulcus* of *Bovicus* was tussen 517 en 534 n.C., die eerste biskop van Vindonissa (bisdom van Windisch-Konstanz).

## Lewe 
In Vindonissa in die 6de eeu word naas Bubulcus (die eerste Biskop van Windisch 517-534) Grammatius (ook *Cormmatius*, biskop van 534 tot 552) en Ursinus   as gens 'n geskrif op ´n gebou in Vindonissa (vandag Windisch) is die bisdom in die jaar 590 van Windisch na Konstanz op die Bodensee verskuif.

Bubulcus, was 'n deelnemer in die Boergondiese Sinode van Epao-Jenne, in die jaar 517.

## Verwysings
Cromatius

**Cromatius**, ook *Cormmatius*, *Grammatius*, was van 534 tot 562 n.C. biskop van (Windisch-) Konstanz.

Cromatius was die laaste biskop van Vindonissa. Na die ondergang van die Boergondiese Koninkryk, word hy ook as biskop van Konstanz gelys.

Hy was in 535 op die konsilie van Clermont in die Auvergne, en ook in 538 of 541 en 549 op die konsilie van Orléans.

## Verwysings
Zahn de Bruyn

**Zahn de Bruyn** is 'n Afrikaanse digter en programbestuurder by die Universiteit Stellenbosch se Sakeskool.

## Lewe en werk 
Zahn de Bruyn is in 1965 in Kaapstad gebore en word op 'n kleinhoewe by The Crags, naby Plettenbergbaai groot. Sy matrikuleer in 1982 aan die Hoërskool Knysna en studeer daarna vanaf 1983 verder aan die Universiteit Stellenbosch, waar sy in 1986 'n B.A.-graad behaal met Frans, filosofie en politieke filosofie as hoofvakke. Daarna reis sy van Oktober 1988 in die buiteland en vertoef onder meer in Israel, Oos-Europa en Parys, waar sy onder andere 'n sieklike bejaarde vrou oppas. Sy word later 'n programbestuurder by die Universiteit Stellenbosch se Bestuurskool vir uitvoerende bedryfsleieropvoeding. Ná haar troue staan sy bekend as Zahn de Bruyn-Stander.

## Skryfwerk 
Sy debuteer reeds op agtienjarige leeftyd met die bundel *Kaia vir die tye*. Hierin word veral die skoollewe en jeugdige gevoelens ontgin. Hoewel die beperkte lewensraamwerk uit die tematiek blyk, toon die bundel tog groot belofte met 'n vars kyk op bekende dinge, beskryf met 'n positiewe drif en die direktheid van onskuld. Haar gedig *Wêreld* word in die Noordwesprovinsie en in die Wes-Kaap voorgeskryf vir eksaminering van Afrikaans as Tweede Taal. In 2000 wen haar gedig *Train ponderings of a drowning rat* 'n tweede prys in 'n kompetisie uitgeskryf deur die "Poetry Institute of Africa". Van haar gedigte word in verskeie versamelbundels opgeneem, waaronder *Groot verseboek*, ''Die Afrikaanse poësie in 'n duisend en enkele gedigte* en *Goudaar''. In 2020 word haar gedig 'Fetus in biologie-klas' opgeneem in *Vers en vrou*. Sy publiseer ook in letterkundige tydskrifte soos *Standpunte*. Haar kortverhaal *Die afspraak* word opgeneem in die versamelbundel *Vrou: Mens* saamgestel deur Corlia Fourie.

## Publikasies 
## Bronnelys 
### Boeke 
* De Bruyn, Zahn “Kaia vir die tye” Tafelberg-Uitgewers. Kaapstad. Eerste uitgawe. Eerste druk. 1983
* De Wet, K. (samest.) 2020. *Vers & vrou*. Kaapstad: Human & Rousseau.
* Kannemeyer, J.C. “Die Afrikaanse literatuur 1652-2004” Human & Rousseau. Kaapstad en Pretoria. Eerste uitgawe. 2005

### Internet 
* Esaach: http://www.esaach.org.za/index.php?title=De_Bruyn,_Zahn

### Resensies
Alaholfinger

Die **Alaholfinger** (ook Ahalolfinger of Bertholde) was 'n familie uit die Swabiese adel in die tyd van die Karolingers met besittings veral in die bolope van die Neckar en die Donau. Buite hierdie magsfeer verskyn lede van die Alaholfinger-familie as amptsdraers in Beiere, Franke en Italië, en ook as markgrawe van Friuli en hertoë van Verona.

Die mees bekende Alaholfinger is die Swabiese hertog Berthold en sy seuns Erchanger en Berthold. Erchanger is in die jaar 917 tereggestel nadat hy die titel van Hertog van Swabe verkry het, en dan teen koning Konrad I in opstand gekom het. Die verwandskap tussen hierdie jonger geslag Alaholfinger en die ander lede van die familie is egter nie duidelik nie.

Dit is nie duidelik wat van die Alaholfinger familie geword het nie. Deels word vermoed  dat die manlike lyn reeds teen die jaar 973 uitgesterf het, en deels dat die Zähringer-familie uit 'n tak van die Alaholfinger ontwikkel het.

## Stamboom 
### Die ouer Alaholfinger 
# Berthold, Graf, 724 mede-stigter van die Reichenau klooster (saam met die Alemanniese Hertog Hnabi)
## Halalolfus (Alaholf); † voor 776, Graf, stigter van die klooster Untermarchtal; ∞ Hildiberga
### Asulfus, 776 getuig; ∞ Hildilenda
#### *Dogters*
### Agilolfus, graaf in die Aulaulfisbaar; ∞ Theotberga
### NN (Chrodhoh) gebore 769/772; ∞ Raginsind/Reginswind, dogter van Germunds von Pappenheim, gebore tussen 769 en 802
#### Berthold; † 10 Augustus tussen 804 en 813/815, 786-802 graaf in die Westbaar, graaf in die Ostbaar; ∞ Gersuinda, dogter van Ascarius; † na 17 November 790 en voor 17 November 797
##### Chadaloh I; † 31 Oktober 819, 817-819, Markgraaf van Friuli
###### Berthold; † 29 Julie 826, graaf in die Ostbaar sedert 820
##### Paldebert, 790 gebore; ∞ NN
###### Waldpert
##### Wago, graaf 805-820, ∞ NN, die dogter van 'n prefek , Werner I. ?
###### Werner II., d. na 866, 830-865 graaf tussen Enns en die Weense woud
##### Ata, 797 Non
#### Wolfinus, 806 , graaf van Verona

### Die jonger Alaholfinger 
# Erchanger, Paltsgraf
## Richardis; † 18 September waarskynlik 900, 887 Abdis van Andlau; ∞ 862Karl die Dikke († 13 Januarie 888), 881 Keiser (Karolinger)

# Berchthold I, Paltsgraaf in Swabe om 880, swaer van Karel die Dikke, ∞ NN van Swabe-Elsas, dogter van graaf Erchanger (waarskynlik 'n suster van die Keiserin Richardis)
## Kunigunde, * 882; † 7 Februarie 915 ?; ∞  Markgraaf Luitpold van Beiere; † 4 Julie 907 (Luitpoldinger); ∞ II 911 Konrad I , die koning van Duitsland; † 23 Desember 918 (Konradiner)
## Berchtold II, † terreggestel 21 Januarie 917, graaf in die Baar
### Adalbert; † X 6 Februarie 954, die graaf van Marchtal,
#### Berchthold; † 973/977, Hertog van Marchtal
#### Judith von Marchtal; † 25 Desember ...; ∞ Konrad, graaf te Rheingau en in die Ortenau; † om 982 (Konradiner)
## Erchanger, † terreggestel 21 Januarie 917, Hertog van Swabe herfs 915–917, paltsgraaf in Swabe, ∞ Bertha; † na 917

## Literatuur 
* Wilhelm Störmer: *Alaholfinger.* In: *Lexikon des mittelalters* (LexMA). Volume 1, Artemis & Winkler, München/Zürich 1980, , Sp. 263.

## Eksterne skakels 
* genealogie-mittelalter.de
Danz Cloete

**Danz Cloete** is een van **Gert Basson** (*1932, Brakpan-) se vele skuilname. Hy werk eers as joernalis waarna hy tot die uitgewerswêreld toetree.

## Skryfwerk 
Basson skryf onder agt verskillende name, waarvan een Chris Sasner, waaronder hy die gewilde jeugverhaalreeks *Die Swart Kat* skryf.

Bo en behalwe vir sy skryfwerk onder sy eie naam, publiseer hy ook as:
* Lindeque de Beer (Samesteller)
* Cor Lindeque
* Hugo le Roux
* Danz Cloete
* Gert Cornelius
As Danz Cloete publiseer hy spanningsverhale.

## Publikasies 
* *Lans le Fleur – hardekwas* (1996)
* *Dubbelslag: twee speurspanningsverhale* (2008)

## Sien ook 
* Gert Basson
* Chris Sasner

## Verwysings
Castle Lager

regs|duimnael|220px|Castle Lager

**Castle Lager** is 'n Suid-Afrikaanse bleek lager vervaardig deur SABMiller. Dit is die vlagskipproduk van die Castle Brouery en is onder andere beskryf as Suid-Afrika se nasionale bier, wat verwant is aan  Carling in die Verenigde Koninkryk en Budweiser in die Verenigde State van Amerika. Castle Lager is bekroon in die "Wêreld se Beste Gebottelde Lager"-kategorie by die Brewing Industry International Awards in 2000, en is die amptelike borg van baie sportverenigings in Suid-Afrika, insluitend die Suid-Afrikaanse Sokkerspan en die Suid-Afrikaanse Krieketspan.

## Geskiedenis 
Castle Lager se oorsprong kan teruggevoer word na die Johannesburgse goudstormloop van 1886. Charles Glas, stigter van die Castle Brewery, begin om bier te verkoop aan die mynwerkers nadat hy 'n geleentheid in die mark opgemerk het. Die nuwe bier het gou gewild geword onder die goudprospekteerders, en in 1889 het een van Johannesburg se vroeë koerante, die Digger's News, verklaar dat dit "'n reuse sukses" is. In 1895, deels weens die sukses van Castle Lager, is die Suid-Afrikaanse Brouerye (SAB) gestig, met sy hoofkantoor by die Castle Brewery. Twee jaar later word SAB die eerste industriële maatskappy om op die Johannesburgse Aandelebeurs genoteer te word. Vandag word Castle Lager in nege lande gebrou en is in meer as 40 lande wêreldwyd beskikbaar. In 2000 het Castle Lager 'n toekenning in die "Wêreld se Beste Gebottelde Lager" kategorie by die *Brewing Industry International Awards* ontvang.

## Verwante Produkte 
regs|duimnael|220px|Castle Milk Stout
* **Castle Lite** – sedert 1994 is Castle Lite 'n verlaagde alkohol en laekalorie variant van Castle Lager. Dit word verkoop in 'n groen bottel (in teenstelling met Castle Lager se bruin bottel) en is ook beskikbaar in blikkies en draught. Castle Lite word gebrou by -2.5 °C en verpak met Suid-Afrika se eerste termochromatiese temperatuuraanwyser. Dit het 'n alkoholinhoud van 4%.
** **Castle Lite Lime** – 'n Lemmetjiegegeurde variant van Castle Lite vrygestel in 2014.
* **Castle Milk Stout** – 'n melkstout (let wel – nie melkskommel nie!) wat geadverteer word as "Suid-Afrika se Voorste Stout". Castle Milk Stout is die enigste bier wat gebruik maak van 'n donker geroosterde mout om 'n ryk brousel te onttrek. Die toevoeging van karamel balanseer die bitterheid in 'n poging om 'n meer gebalanseerde smaak te lewer. Dit het 'n alkoholinhoud van 6%.
** **Castle Milk Stout Chocolate Infused** – 'n sjokoladeverweefde variant van Castle Milk Stout.

## Verwysings
Piet de Jager

**Piet de Jager** (22 Januarie 1953 – 12 Januarie 2023) was ’n Afrikaanse regsgeleerde, wat veral bekendheid verwerf as rolprentmaker en digter.

## Lewe en werk 
Piet de Jager is in 1953 in Bethal gebore as die seun van Salmon de Jager, ’n landdros. Weens sy pa se beroep trek hulle baie en hy word groot in Kaapstad, Kimberley en Durban. Hy matrikuleer aan die Hoërskool Andrew Rabie in Port Elizabeth. Sy universiteitsopleiding is aan die Universiteit van die Oranje-Vrystaat en hy behaal hier ’n B.A.-graad in die Regte en ’n M.A.-graad in Staatsfilosofie, waarna hy die LL.B.-graad aan die Universiteit van Suid-Afrika verwerf. Hy word in 1982 as advokaat toegelaat tot die Pretoria-balie, waar hy in 1997 senior status (S.C.) verwerf. In sy regsloopbaan is hy betrokke by verskeie opspraakwekkende sake, waaronder die Trojaanse perd-saak van die middel 1980’s, die Harms-kommissie oor korrupsie en die Burgerlike Samewerkingsburo (BSB) van die 1990’s. Hy het sowel generaal Magnus Malan as president P.W. Botha in die hof verdedig. Hy was getroud met Luitha, ’n gimnastiek-afrigter, wat hy op universiteit in Bloemfontein leer ken het, en hulle het in Bronkhorstspruit gewoon. Hulle het vier kinders, drie seuns (Sallas, Dawie en Pieter) en ’n dogter (Elena). Saam met sy seun Sallas begin hy Bosbok 6 Films, ’n produksiemaatskappy wat genoem is na hulle straatadres in Bronkhorstspruit. Op Bronkhorstspruit bedryf hy ook ’n kwekery.

### Skryfwerk 
Sy gedigte word gebundel in “*Ouhout*”, wat deur Zerk de Villiers geïllustreer word. Hy vertaal Albert Camus se “*La peste*” as “*Die pes*” in Afrikaans. In hierdie boek word die stad Oran deur ’n epidemie vernietig, maar Camus se werk is allegories van aard en verwys enersyds na die Nazi-besetting van Frankryk en andersyds na die menslike kondisie, waar die pes nooit verdwyn nie.

### Rolprente 
Piet vervaardig ook rolprente en staan so aan die hoof van die vervaardiging van “*Roepman*” van Jan van Tonder en die fliek oor die Anglo-Boereoorlog, “*Verraaiers*”, wat deur Albert Blake se boek “*Boereverraaiers*” geïnspireer is. Hierna volg “Stuur groete vir Mannetjies Roux”, waarin die bekende liedjie van Laurika Rauch ’n groot rol speel, en “Musiek vir die agtergrond. Sy eerste rolprent in Engels is “*Losing Molly*”, wat gegrond is op die ware verhaal van die struggle-advokaat Bram Fischer se tragiese verval nadat sy vrou in ’n fratsongeluk oorlede is.

### Publikasies 
## Bronnelys 
### Tydskrifte en koerante 
* De Jager, Piet “Oorlog is mense se waansin” “Rapport” 20 Januarie 2013
* Schoombie, Schalk “Die menslike verhaal boei my” “By” 4 Mei 2013
* Stehle, Rudolf “Persoonlike projek lei tot Camus-vertaling” “Beeld” 23 Augustus 2012

### Internet 
* Blaauw, Danél Huisgenoot: http://huisgenoot.com/fokus/pa-en-seun-kombo-streef-hul-droom-na-nes-in-hul-fliek/
* Schoombie, Schalk Netwerk24: http://www.netwerk24.com/Stemme/Aktueel/Die-menslike-verhaal-boei-my-20130503 

## Verwysings
F.W. de Jongh

**F.W. (Francois) de Jongh** (1951–) is 'n Afrikaanse digter.

## Lewe en werk 
Hy het aan die Universiteit Stellenbosch studeer waar hy hom as onderwyser bekwaam het. Hierna word hy 'n onderwyser op Villiersdorp.

## Skryfwerk 
Sy gedigte word eers in letterkundige tydskrifte soos *Standpunte* en *Graffier* gepubliseer, waarna hy debuteer met die bundel *Klipsweet*. Die titel is na aanleiding van dassies se droë urine op die rotse, wat vroeër dae as geneesmiddel gebruik is. Die bundel ontgin veral die tema van die mens se stryd met die natuur en word in vier afdelings verdeel. Die eerste (''Om 'n beeldjie te kap*) bevat gedigte oor digterskap en *Klipbok* handel hoofsaaklik oor die liefde. Die langste afdeling is *Skape lek blink klippe*, waarin die ongenaakbaarheid van die natuur belig word. Soos die afdelingtitel aandui, bevat *Spoelgoed* verse van uiteenlopende aard, ook oor die Suid-Afrikaanse aktualiteite van die dag. Sy gedigte word in verskeie versamelbundels opgeneem, insluitende *Groot verseboek* en *Die Afrikaanse poësie in 'n duisend en enkele gedigte*.

In 2019 verskyn sy tweede bundel getiteld *Konglomeraat* by Naledi Uitgewers. Die blakerteks, geskryf deur digter Daniel Hugo, sien soos volg daar uit: In *Konglomeraat* neem hy bestek op van ’n hele lewe. Sy ervarings as dienspligtige, onderwyser, joernalis, gesinsman, natuurliefhebber en amateur-geoloog klonter hier saam tot boeiende versgesteentes. Enkele gedigte uit sy debuutbundel is ook opgeneem om die beeld van ’n gevoelige en vaardige vakman af te rond.

## Publikasies. 
## Bronnelys 
### Boeke 
* Kannemeyer, J.C.: *Die Afrikaanse literatuur 1652–2004'' Human & Rousseau. Kaapstad en Pretoria. Eerste uitgawe. 2005.

### Internet 
* Esaach: http://www.esaach.org.za/index.php?title=De_Jongh,_F._W.

### Resensies
Ellaline Gray Cason

**Ellaline Gray Cason** (*2 Oktober 1894, Somerset-Oos - †30 Junie 1970, Middelburg) skryf onder die skuilnaam **J. van Elders**.  Sy is een van die skryfsters van die 20ste eeu wat ’n neutrale/ mansnaam gebruik om sodoende meer ernstig opgeneem te word as skrywer. Ander voorbeelde van hierdie fenomeen sluit E.J.M. Fraser in.

## Skryfwerk 
As J. van Elders skryf sy meestal onspanningslektuur en publiseer gedurende haar leeftyd byna 30 romans. Sy vertaal ook William Shakespeare se *The taming of the shrew* as *Die temming van ’n rissie* (1969).

## Publikasies 
Sy publiseer die volgende titels as J. van Elders.

### Vertalings 
* 1969 *Die temming van ’n rissie* – William Shakespeare

## Sien ook 
Vir volledige biografiese inligting verwys na:
* J. van Elders

## Verwysings
Aart de Villiers

**Aart de Villiers** (1931–1999) was 'n bekende in dramakringe, wat klas gegee het aan die Universiteit van die Witwatersrand, verskeie boeke oor drama en regie geskryf het, opgetree het as regisseur van verskeie drama- en opera-opvoerings en as resensent opgetree het vir verskeie publikasies.

## Lewe en werk 
Aart de Villiers is op 5 Maart 1931 gebore as enigste kind van Henry Stewart de Villiers (26 Oktober 1895 – 24 Junie 1969) en Susanna Jacoba Carolina Visser (25 Februarie 1907 – 31 Januarie 1945). Sy grootwordjare spandeer hy op Bethal in die Oos-Transvaal, waarna hy verder studeer aan Rhodes-universiteit in Grahamstad. Sy M.A.-graad behaal hy in 1957 met ’n verhandeling oor *Verkenninge in die woordeskat van die poësie met spesiale verwysing na N.P. van Wyk Louw*. Hy was een van die stigterslede van die Departement van Drama aan die Universiteit van die Witwatersrand, waar hy vir baie jare dosent in drama en regie was. Hy verwerf veral bekendheid vir sy drama resensies in verskeie Afrikaanse koerante, sy werk as drama- en operaregisseur en die operas en operettes wat hy in Afrikaans vertaal het. Vir die Afrikaanse Radiodiens van die Suid-Afrikaanse Uitsaaikorporasie het hy gereeld opgetree op die program *In die voorportaal*. De Villiers het 'n prominente rol gespeel in die gay-gemeenskap en het onder meer daarin geslaag om gays se metgeselle tot mediese skemas toegelaat te kry. Sy lewensmaat was die bekende akteur Don Lamprecht. Op 26 April 1999 is hy in Johannesburg oorlede aan bloedvatverstopping nadat hy sowat ses weke tevore 'n operasie gehad het om infeksie in een van sy kunsknieë teen te werk.

## Skryfwerk 
Hy skryf verskeie boeke oor die onderrig van drama en oor regie, insluitende *Die sawel van jou stilsit: beskouinge oor van Wyk Louw se Germanicus*. *Dirigent van die woord* is 'n handleiding wat die beginsels van regie uiteensit. Saam met Don Lamprecht vertaal hy Bartho Smit se *Die keiser* in Engels as *The naked emperor* en Charles Dickens se *Christmas Carol* as *Pennieknyper*. Hy vertaal ook onder andere die eenbedryf *Ag Pa, arme Pa, Ma het jou in die kas gehang, dis daarom wat ek kla* van Arthur Kopit, *Alkestis* van Euripides (saam met Don Lamprecht), *Amahl en die nagbesoekers* van Gian-Carlo Menotti (saam met Bosman de Kock) en die opera *Huwelik van Figaro* van Mozart (saam met Anton Hartman).

## Publikasies 
## Bronnelys 
### Tydskrifte en koerante 
* Anoniem: “Drama-bekende dr. Aart de Villiers skielik tuis oorlede” Beeld 28 April 1999

### Internet 
* Beeld: http://152.111.1.88/argief/berigte/beeld/1999/04/28/7/7.html
* Cornelissen, Andries. Rapport: http://m24arg02.naspers.com/argief/berigte/rapport/2001/09/2/17/4.html
* Esaach: http://www.esaach.org.za/index.php?title=De_Villiers,_Aart
* Geni: http://www.geni.com/people/Aart-De-Villiers/6000000017764946443
* Roekeloos: http://www.roekeloos.co.za/teater/pennieknyper/
* Veenemans: http://www.veenemanssopranos.yolasite.com/figaro.php
* Worldcat: http://www.worldcat.org/identities/lccn-no2010059089/ The Naked Emperor – Bartho Smit

### Ander verwysings
Johannes de Villiers

**Johannes de Villiers** is ’n Afrikaanse skrywer oor bewustelikheid (“mindfulness”), meditasie en positiewe sielkunde.

## Lewe en werk 
Johannes Bertus de Villiers is op 5 Julie 1976 gebore. Hy het op Beaufort-Wes en die Paarl grootgeword. Van 1996 af studeer hy aan die Universiteit Stellenbosch, waar hy in 1998-'99 B.A.- en B.A. honneurs-grade in joernalistiek en in 2008 'n M.A.-graad in antieke studies verwerf. Hy verwerf ook in 2000 ’n honneursgraad in Frans aan die Universiteit van die Vrystaat. Hy werk sedert 2001 as joernalis, eers by Rapport en Die Burger, en uiteindelik by Huisgenoot, waar hy tans as herskrywer werksaam is. Hy het ook in 2013 en 2014 die Rykie van Reenen-leerstoel aan die Universiteit Stellenbosch se departement joernalistiek beklee. 

Sedert 2001 is hy ’n student van Heila Downey, Zenmeester van die Robertson Dharma-sentrum, onder wie hy meditasie en bewustheid (“mindfulness”) studeer. In 2017 bekragtig Downey De Villiers se status as meditasie-instrukteur in die tradisie van Kwan Um Zen en die Koreaanse leermeester Seungsahn. Hy ondergaan oor die jare verdere opleiding in Mianmar, waar hy in 2002 ’n maand in ’n klooster deurbring, en die VSA, waar hy onder Jules Shuzen Harris en Roshi Bodin Kjolhede studeer en besinning doen. Hy woon in Bloemfontein, en bied landwyd slypskole en besinning aan met ’n fokus op meditasie, positiewe sielkunde en emosionele weerbaarheid.

## Skryfwerk 
Sy eerste twee boeke, *Agter die Somber Gordyn* (2011) en *Die Einde van die Wêreld* (2012), gaan oor spookstories en doemprofesieë.

Hy is egter meer bekend vir sy drieluikboeke oor bewustheid – *Kalmte in die malle gejaag* (2018), *Blydskap* (2020) en *Meer as jou seerkry* (2022), wat al drie deur Tafelberg uitgegee is. Dié boeke kombineer ’n oorsig oor die teorie en wetenskap van meditasie en bewustheid, met praktiese wenke en die verhale van mense wat persoonlike uitdagings moes trotseer.

Dié boeke gee aanleiding tot ’n reeks slypskole wat hy van 2023 af landwyd oor bewustheid en blydskap aanbied. Sedert 2022 bied hy ook *Die Blydskapnavorser* op RSG aan, ’n insetsel op die oggendradioprogram Alhoebekker.

## Publikasies 
## Sien ook 
* Zen
* Seungsahn (Koreaanse Zen meester)
* Dharma-sentrum

## Verwysings 
## Eksterne skakels 
* Persoonlike webwerf
* Johannes de Villiers op LitNet
* Die Blydskapnavorser RSG potgooie.
Louis de Villiers

**Louis de Villiers** is 'n bekroonde Afrikaanse sportjoernalis en skrywer van ’n rugbyriller. Die predikant, digter en koerantredakteur I.L. de Villiers was sy vader.

## Lewe en werk 
Louis de Villiers is die oudste seun van die bekende digter, teoloog en joernalis I.L. de Villiers, en Rina Visser. Sy jonger broer is Jacques. Louis voltooi sy skoolopleiding aan die Hoërskool Zwaanswyk in Retreat in die tyd dat sy vader predikant was van die NG gemeente Constantia, studeer in die regte aan die Universiteit Stellenbosch en voltooi dan sy twee jaar verpligte militêre diensplig. Hy sluit daarna as joernalis by die redaksie van *Die Burger* aan en word later sportjoernalis by *Rapport*, waar hy verskeie pryse wen met sy sportverslaggewing. Hy is ongetroud en woon in Observatory in Kaapstad.

## Skryfwerk 
Sy debuut is met die rugbyriller *Kaapstad Karma-Polisie ontmoet die Bokke,* waarin geweld, dwelms en prostitusie ’n groot rol speel. Groot weddenskappe kan gewen word as die uitslag van rugbywedstryde beïnvloed kan word en die sindikate wat hierin betrokke is, stuit vir niks nie. Die boek maak opslae met sy uitbeelding van grafiese geweld en kru taalgebruik, wat alles oortref wat voorheen in hierdie verband in Afrikaans gepleeg is. Desnieteenstaande beïndruk die skrywer se woordvaardigheid en gevatte gesegdes. Hierdie boek is in 2013 op die kortlys vir die toekenning van die Jan Rabie Rapport-prys vir vernuwende werk.

## Publikasies 
## Bronnelys 
### Resensies 
### Tydskrifte en koerante 
* Greeff, Rachelle “Hy’t-die-wêreld-gemoker-en-dit-het-beweeg Junior” “By” 10 Maart 2012

### Internet 
* NB-Uitgewers: http://www.nb.co.za/authors/8047
Hnabi

duimnael|Een van die kloosterkerke op Reichenau

**Hnabi** (soms ook Nebi genoem, * 710/715; † 785/788) was 'n Alemanniese hertog.

Hy was die seun van die Alamanniese-Prins Huoching, wat op sy beurt 'n seun van die Hertog Gottfried was, 'n lid van die familie van die Agilolfinger. Hnabi was in 724 saam die Graf Berthold, die stamvader van die Ahalolfinger, mede-stigter van die Reichenau-klooster. In die Reichenau-klooster se verbroederingsboek, dra hy die titel van *comes* ("graaf/hertog").

Hnabi en sy vrou Hereswind het ten minste twee kinders gehad:
* Roadbert (Robert I.), vanaf 770, graaf in die Hegau
* Imma † 784/786, getroud met Gerold van Anglachgau (Geroldonen): wie se dogter Hildegard (758-783), die vrou van Karel die Grote was.

## Literatuur 
* Michael Borgolte: *Die Grafen Alemanniens* (1986), S.&nbsp;184
* Hans Jänichen: *Die alemannischen Fürsten Nebi und Berthold und ihre Beziehungen zu den Klöstern St. Gallen und Reichenau*, Blätter für deutsche Landesgeschichte (1976), S.&nbsp;30–40

## Verwysings
Martie de Villiers

**Martie de Villiers** was ’n Afrikaanse skrywer.

## Lewe en werk 
Martie de Villiers is in 1908 gebore. Sy werk na skool in ’n biblioteek en is op jong ouderdom met die prokureur Jacob de Villiers getroud. Sy maak vier kinders groot en volg in die tussentyd ’n kursus in die joernalistiek en behaal B.A.- en B.A. Honneurs-graad aan die Universiteit van Suid-Afrika. Hierna begin sy onderwys gee en gee ook later aandklasse vir immigrante. Toe haar man siek word, help sy hom uit met sy prokureurspraktyk en lê ook haar prokureurseksamen af. Die praktyk word later verkoop toe hy te siek raak om dit verder te behartig. Hy is in 1972 oorlede. Hierna hou sy haar besig in die gemeenskap deur vir bejaardesorg te werk, boeke vir skoolbiblioteke te keur, handwerk te doen en te reis en skryf.

## Skryfwerk 
Sy skryf al van jongs af en onder die naam Martha du Plessis publiseer sy op agtienjarige leeftyd ’n blyspel. Veral nadat haar man oorlede is skryf sy meer ernstig en verskeie stories en artikels word in tydskrifte gepubliseer. Op 81-jarige ouderdom maak sy haar debuut as romanskrywer wanneer “*Vonkelwyn en wurgpatats*” gepubliseer word, die deels outobiografiese roman oor ’n alleenkind op ’n Oos-Kaapse plaas. Dit is ’n familiesage wat die verbygaande era terugroep, fyn sosiale kommentaar lewer en bruis van kinderlike onskuld, verwondering en lewensvreugde. Jannetjie is die jongste van die ses kinders wat in die twintigerjare op Kroonplaas in die Oos- Kaap grootgemaak word deur hul kil, afsydige ma Hanna. Die plaas is ’n besielende plek vir Jannetjie, aangelê in ’n bergagtige deel met baie bosse en ’n rivier, bevolk met haar kamma- mense. Dit is hierdie skoonheid wat haar later aanspoor om kunstenaar en skrywer te word. Jannetjie soek baie ontvlugting in die natuur want sy is eintlik baie alleen. Op haar geboortedag is haar ma se dogtertjie Battie dood en haar ma treur nog oor haar “engelkind”. Ná baie trane leer ken Jannetjie ook die donker geheim uit die verlede waaraan haar vreugdelose ma so wurg. Martie de Villiers slaag daarin om Jannetjie se geleidelike ontwikkeling en bewuswording van haarself op ’n sensitiewe, gesellige en humoristiese wyse oor te dra. “*Vonkelwyn en wurgpatats*” is oorspronklik ingeskryf vir die *De Kat*-romanwedstryd in 1990 en is een van die agt finaliste. Hierdie boek is in 1993 op die kortlys vir die toekenning van die M-Net-prys.

## Publikasies 
## Bronnelys 
### Boeke 
* Kannemeyer, J.C. “Die Afrikaanse literatuur 1652-2004” Human & Rousseau Kaapstad en Pretoria Eerste uitgawe 2005
* Van Coller, H.P. (red.) “Perspektief en Profiel Deel 2” J.L. van Schaik-Uitgewers Pretoria Eerste uitgawe 1999

### Tydskrifte en koerante 
* Brand, Marieke “Nooit te laat om te begin nie” “Sarie” 31 Maart 1993

### Internet 
* Esaach: http://www.esaach.org.za/index.php?title=De_Villiers,_Martie

### Resensies
Huoching

**Huoching** (* om 675; † 744) was 'n lid van een van die hertogfamilies van die Alemanne.
In die Vita Hiudowici van Thegan van die 9de eeu word genoem dat Huoching 'n seun van die Alamanniese Hertog Gottfried (650-709) was.
Huoching se seun Hnabi (of Nebi)  het 'n rol gespeel in die stigting van die klooster van St. Gallen.

## Literêre verwerking 
Hans Jänichen vergelyk in 1976  die vader-seun-verhouding van Hoc en Hnæf (wat in die ou engelse epiese gedig Beowulf, in de Finnsburg Fragment, en in die gedig Widsith verskyn) met die historiese alamanniese *Huoching* en *Hnabi*. Hulle verhouding kon miskien die oorsprong van die latere Germaanse Heroïese gedig oor *Hoc* en *Hnaef gewees het*. Jänichen gee hier oorweging aan die kommentaar van John Mitchell Kemble van 1849, in sy *History of the Saxons in England*.

## Literatuur 
* Michael Borgolte: *Die Grafen Alemanniens in merowingischer und karolingischer Zeit. Eine Prosopographie*. In: *Archäologie und Geschichte*. Band 2, Freiburger Forschungen zum ersten Jahrtausend in Südwestdeutschland, Thorbecke, Sigmaringen 1986, .

## Verwysings
Walaho IV

**Walaho IV.**, ook bekend as Werner IV († voor 891), van die familie van die Walahone, was ná 840 graaf/hertog in die Wormsgau. Hy was waarskynlik die stamvader van die Saliërs.

Walaho was getroud met Oda, 'n dogter van die Rupertynse Rutpert III en met Wiltrud (Waldrada) van Orleans. Oda was 'n suster van Guntram en Robert die Dapper. Robert III is opgevolg deur sy seuns Guntram (tot 837) en Robert die Dapper (tot 840), graaf/hertog in Wormsgau, voordat haar swaer Walaho  die hertogdom oorgeneem het, nadat Robert die Dapper na die Wes-Frankiese Koninkryk vertrek het,.

'n Moontlike dogter van Walaho was Wiltrud (903-933) wat met die Konradynse graaf/hertog Eberhard getroud was en daarom ook die moeder van Konrad Kurzbold was.

## Literatuur 
* Andreas Thiele: *Erzählende genealogische Stammtafeln zur europäischen Geschichte,* Band I, Teilband 1, 1993
* Rüdiger E. Barth: *Der Herzog in Lotharingien im 10. Jahrhundert.* 1990
* Detlev Schwennicke: *Europäische Stammtafeln.* Neue Folge Band I. 1, 1998

## Verwysings